CELEX: 32020D2032
Language: lt
Date: 1607558400000
Title: Tarybos sprendimas (BUSP) 2020/2032 2020 m. gruodžio 10 d. kuriuo iš dalies keičiamas Sprendimas 2010/96/BUSP dėl Europos Sąjungos karinės misijos siekiant prisidėti prie Somalio saugumo pajėgų mokymo

2020 12 11   
               
               
                  LT
               
               
                  Europos Sąjungos oficialusis leidinys
               
               
                  L 419/28
               
            
         TARYBOS SPRENDIMAS (BUSP) 2020/2032
         2020 m. gruodžio 10 d.
         kuriuo iš dalies keičiamas Sprendimas 2010/96/BUSP dėl Europos Sąjungos karinės misijos siekiant prisidėti prie Somalio saugumo pajėgų mokymo
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 42 straipsnio 4 dalį ir 43 straipsnio 2 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2010 m. vasario 15 d. Taryba priėmė Sprendimą 2010/96/BUSP (1) dėl Europos Sąjungos karinės misijos siekiant prisidėti prie Somalio saugumo pajėgų mokymo (EUTM Somalia);
                  
               
                     (2)
                  
                  
                     2018 m. lapkričio 19 d. Taryba priėmė Sprendimą (BUSP) 2018/1787 (2), kuriuo EUTM Somalia pratęsta iki 2020 m. gruodžio 31 d.;
                  
               
                     (3)
                  
                  
                     atsižvelgdamas į holistinę ir koordinuotą strateginę veiklos pagal BSGP Somalyje ir Somalio pusiasalyje peržiūrą, Politinis ir saugumo komitetas rekomendavo EUTM Somalia įgaliojimus pratęsti iki 2022 m. gruodžio 31 d.;
                  
               
                     (4)
                  
                  
                     Sprendimas 2010/96/BUSP turėtų būti atitinkamai iš dalies pakeistas;
                  
               
                     (5)
                  
                  
                     pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Sąjungos sprendimus bei veiksmus. Danija nedalyvauja įgyvendinant šį sprendimą ir todėl ji nedalyvauja finansuojant šią misiją,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimas 2010/96/BUSP iš dalies keičiamas taip:
            
                        1)
                     
                     
                        1 straipsnis pakeičiamas taip:
                        
                           „1 straipsnis
                           
                           Misija
                           
                              1.   Sąjunga vykdo karinę mokymo misiją (EUTM Somalia) siekdama prisidėti prie Somalio nacionalinių ginkluotųjų pajėgų, kurios atskaitingos Somalio nacionalinei Vyriausybei, kūrimo ir stiprinimo pagal Somalio poreikius bei prioritetus ir remti Somalio pereinamojo laikotarpio plano dėl saugumo pareigų perdavimo Somalio valdžios institucijoms įgyvendinimą.
                           
                           
                              2.   Siekiant 1 dalyje nustatytų tikslų, ES karinė misija dislokuojama Somalyje, kad būtų sprendžiamas gynybos srities institucijų kūrimo klausimas teikiant strategines konsultacijas ir teikiama tiesioginė parama Somalio nacionalinėms ginkluotosioms pajėgoms rengiant mokymus, teikiant konsultacijas ir kuruojant.
                           
                           
                              3.   Nuo 2021 m. EUTM Somalia visų pirma remia Somaliui priklausančios mokymo sistemos kūrimą siekiant iki 2022 m. pabaigos palaipsniui iš esmės perduoti mokymo funkciją Somalio nacionalinėms ginkluotosioms pajėgoms. EUTM Somalia kuruoja Somalio rengiamus bei Somalio teikiamus mokymus ir sukuria pajėgumus, kad būtų galima sekti ir vertinti padalinius, kuriuos ji parengė. EUTM Somalia prireikus ir atsižvelgdama į turimas priemones bei pajėgumus taip pat teikia paramą kitiems Sąjungos subjektams, vykdantiems savo atitinkamus įgaliojimus saugumo ir gynybos srityje Somalyje, visų pirma EUCAP Somalia, kiek tai susiję su Somalio nacionalinių ginkluotųjų pajėgų ir Somalio policijos pajėgų sąveikumu, ir Afrikos taikos priemonės paramos paketui, arba bet kokiai būsimai Sąjungos paramai Somalio saugumo pajėgoms.
                           
                           
                              4.   Gavusi Politinio ir saugumo komiteto pritarimą ir atsižvelgdama į turimas priemones bei pajėgumus, EUTM Somalia planuoja ir vykdo decentralizuotą veiklą, kuria remiamas Somalio ginkluotųjų pajėgų regioninis štabas.
                           
                           
                              5.   Įgaliojimais leidžiamų veiksmų įgyvendinimas Somalyje priklauso nuo saugumo sąlygų Somalyje bei Politinio ir saugumo komiteto politinių gairių.“;
                           
                        
                     
                  
                        2)
                     
                     
                        3 straipsnio 2 ir 3 dalys pakeičiamos taip:
                        
                           „2.   Misijos pajėgų štabo vieta yra Mogadiše, jo veiklai vadovauja ES misijos pajėgų vadas. Štabui, be kita ko, priklauso paramos grupės Briuselyje ir Nairobyje, taip pat ryšių palaikymo biuras Džibutyje. Briuselio paramos grupė įsteigiama Karinių misijų planavimo ir vykdymo centre (MPCC).“;
                        
                     
                  
                        3)
                     
                     
                        7 straipsnio 3 dalis pakeičiama taip:
                        
                           „3.   EUTM Somalia toliau koordinuoja veiksmus su Atalanta, EUCAP Somalia ir su atitinkamomis Sąjungos paramos programomis ir stiprina šį koordinavimą. MPCC, laikydamasis Tarybos sprendime (BUSP) 2017/971 (*1) nustatytų įgaliojimų, palengvina tokį veiksmų koordinavimą ir keitimąsi informacija siekiant didinti regione vykdomų bendros saugumo ir gynybos politikos misijų ir operacijų veiklos nuoseklumą, veiksmingumą ir sinergiją.
                        
                        
                           (*1)  2017 m. birželio 8 d. Tarybos sprendimas (BUSP) 2017/971, kuriuo nustatoma vykdymo įgaliojimų neturinčių ES karinių BSGP misijų planavimo ir vykdymo tvarka ir iš dalies keičiami sprendimai 2010/96/BUSP dėl Europos Sąjungos karinės misijos siekiant prisidėti prie Somalio saugumo pajėgų mokymo, 2013/34/BUSP dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) ir (BUSP) 2016/610 dėl Europos Sąjungos BSGP karinės mokymo misijos Centrinės Afrikos Respublikoje (EUTM RCA) (OL L 146, 2017 6 9, p. 133).“;"
                        
                     
                  
                        4)
                     
                     
                        10 straipsnis papildomas šia dalimi:
                        
                           „8.   ES karinės misijos bendrųjų išlaidų orientacinė finansavimo suma laikotarpiui nuo 2021 m. sausio 1 d. iki 2022 m. gruodžio 31 d. yra 25 234 700 EUR. Sprendimo (BUSP) 2015/528 25 straipsnio 1 dalyje nurodytos orientacinės sumos procentinė dalis yra 0 %, o to sprendimo 34 straipsnio 3 dalyje nurodyta procentinė dalis – 0 %.“;
                        
                     
                  
                        5)
                     
                     
                        12 straipsnio 2 dalis pakeičiama taip:
                        
                           „2.   ES karinės misijos įgaliojimai baigia galioti 2022 m. gruodžio 31 d.“
                        
                     
                  
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2020 m. gruodžio 10 d.
            
               
                  Tarybos vardu
               
               
                  Pirmininkas
               
               M. ROTH
            
         
         
            (1)  2010 m. vasario 15 d. Tarybos sprendimas 2010/96/BUSP dėl Europos Sąjungos karinės misijos siekiant prisidėti prie Somalio saugumo pajėgų mokymo (OL L 44, 2010 2 19, p. 16).
         
            (2)  2018 m. lapkričio 19 d. Tarybos sprendimas (BUSP) 2018/1787, kuriuo iš dalies keičiamas Sprendimas 2010/96/BUSP dėl Europos Sąjungos karinės misijos siekiant prisidėti prie Somalio saugumo pajėgų mokymo ir pratęsiamas jo galiojimas (OL L 293, 2018 11 20, p. 9).